Tinakula

Tinakula () – salą suformavęs stratovulkanas, esantis apie 20 km į šiaurę nuo Santa Kruso salynui priskiriamos Nendo salos Temotu provincijoje, Saliamono Salose. Ugnikalnio diametras siekia 3,5 km, plotas 8 km², iškilęs į 851 m aukštį virš jūros lygio, bet matuojant nuo vandenyno dugno jo aukštis būtų 3–4 km.

Nuo 2002 m. fiksuojamas didelis ugnikalnio aktyvumas. Ugnikalnis išsiveržia maždaug kas valandą, į orą išmesdamas pelenų kamuolius ir akmenis. Pirmas išsiveržimas buvo užfiksuotas 1595 m., kai pro salą praplaukė ispanų keliautojas Alvaras de Mendanja de Neira.

Sala negyvenama. Apie 1840 m. saloje gyvenę gyventojai buvo išnaikinti išsiveržus ugnikalniui ir piroklastiniam srautui nušlavus visą salą. 1951 m. į salą iš gretimų Nukapu ir Nupani salų atsikėlė polineziečiai. Prieš skubią evakuacijąDavid Harcombe: Solomon Islands. A travel survival kit. Lonely Planet, South Yarra u. a. 1988, ISBN 0-86442-009-9, S. 220. dėl išsiveržimo 1971 m. gyventojų skaičius siekė 160.http://www.volcano.si.edu/world/volcano.cfm?vnum=0506-01=&volpage=var  Pietrytinėje dalyje įsikūręs Temateneni kaimas buvo sunaikintas. Veliau, XX a. 9-ajame dešimtmetyje, nepaisydami neprognozuojamų ugnikalnio išsiveržimų saloje buvo apsigyvenę keletas žmonių, kuriuos traukė derlingas salos vulkaninis dirvožemis.

 Šaltiniai 

Kategorija:Okeanijos ugnikalniai
Kategorija:Saliamono Salų salos